Diari Oficial de la Generalitat Valenciana


Sumari del DOGV 1337, del 02-07-1990 (1990/818078)

ORDRE de 25 de juny de 1990, de la Conselleria d'Indústria, Comerç i Turisme, sabre convocatòria de beques.
-----------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/25/(1)/dof/vci/html**

### Dades del document

Número de DOGV
:   1337

Data del DOGV
:   02-07-1990

Secció del DOGV
:   DISPOSICIONS GENERALS

Número del document
:   1990/818078


Data del document
:   25-06-1990

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 25 de juny de 1990, de la Conselleria d'Indústria, Comerç i Turisme sobre convocatòria de beques.  
El desenvolupament del sector turístic i les exigències de qualitat dels serveis que es presten, fan necessari plantejar-se entre els objectius prioritaris de la política turística el foment d'activitats de formació professional encaminada a l?especialització en aquest sector.  
Por tot això, la Conselleria d?Indústria, Comerç i Turisme fa pública la convocatòria següent de beques:  
L Requisits dels sol·licitants  
Podran accedir a les beques:  
1. Els professionals relacionats amb el sector turístic que realitzen les seues activitats a la Comunitat Valenciana i que compten amb un mínim de 2 anys d'experiència relacionada amb el tipus de beca sol·licitada.  
2. Els tècnics en empreses i activitats turístiques.  
Segons cada especialitat convocada, es requerirà el domini de la llengua en què el curs es desenvolupe.  
II. Termini i formalització de la sol·licitud  
1. Els candidats han de remetre les seues sol·licituds, segons el model que figura com a annex a aquesta ordre, a la Direcció General de Turisme o Serveis Territorials de Turisme d'Alacant, València i Castelló, adjuntant-hi la documentació següent:  
- Fotocòpia del DNI.  
- Curriculum vitae que expresse els estudis cursats i la seua trajectòria professional, que haurà d'acreditar.  
- Una foto de dimensions de carnet.  
2. El termini per a la presentació de sol·licituds serà de 15 dies naturals, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
III. Objecte, durada i nombre de beques  
Es convoquen un total de 24 beques d'especialització per  
a la realització de cursos d'hosteleria i turisme en centres qualificats a l?estranger, a les localitats que a continuació es relacionen:  
Suissa  
- Zuric, 6 dies: organització centres de congressos (1 beca).  
- Glion, 14 dies: cuina i serveis (15 beques).  
Franpa  
- Niça, 6 mesos: recepcionista (1 beca).  
- Gradignan, 6 mesos: cap de cuina (1 beca).  
- Gouvieux, 6 mesos: maître d'hotel (1 beca)  
- Cannes, 12 mesos: animador turístic (1 beca).  
- París, 9 mesos: cap de cuina (1 beca).  
- París, 6 mesos: pastisseria (1 beca).  
França-Anglaterra  
- Gouvieux  
- Brighton, 8 mesos: direcció i gestió d'hotel (1 beca).  
Japó  
- Tòquio, 12 mesos: cuina japonesa (1 beca).  
IV Dotació de les beques  
1. Les beques cobriran les despeses següents:  
- cost d'ensenyament  
- estada  
- manutenció  
- transport d'anada i tornada  
Així mateix se subscriurà una assegurança d'accidents i d'assistència mèdica a favor dels beneficiaris.  
2. La dotació de cada una de las beques i la forma de finançament dependrà de la durada o naturalesa del curs. Es podrà anticipar un percentatge o la totalitat de l?import de la beca, no serà necessària la presentació de garanties. En qualsevol cas, s'hauran de presentar els justificants quan acabe el curs.  
V Procés de selecció i adjudicació de les beques  
Per dur a terme la selecció dels candidats es constituirà una comissió d'adjudicació de la qual formaran part:  
- El Director. General de Turisme, o persona en qui delegue.  
El Cap de Programes de Formació Un Tècnic Superior del Programa de Formació Un Tècnic Superior de la Secretaria General.  
Així mateix es podrà requerir l'assistència de fins a dos assessors per a la selecció d'alguna de les especialitats.  
La comissió podrà convocar a tots els candidats per comprovar, mitjançant entrevista, els mèrits adduïts que estime d'interès o realitzar les proves que considere necessàries.  
La comissió podrà declarar deserta, totalment o parcialment l'adjudicació de les beques convocades.  
Adjudicades les beques per la comissió, el Director General de Turisme dictarà la resolució corresponent en la qual es fixarà expressament la quantia, la durada i la forma de pagament de l'ajuda concedida, com també qualssevulla altres obligacions i condicions que puguen establir-se en relació amb aquesta.  
VI. Obligacions dels becaris  
La Conselleria d'Indústria, Comerç i Turisme podrà deixar sense efecte les beques concedides, amb devolució inclòs de les quantitats que puguen haver estat percebudes, si el becari incomplís qualsevol de les obligacions contretes.  
VII. Consignació pressupostària  
La concessió de les beques previstes en aquesta ordre es finançaran amb càrrec al Programa 751.10, línia 403/000/90, del Pressupost de despeses de la Conselleria d?Indústria, Comerç i Turisme per a 1990, per un import global màxim de 17.421.493 de pessetes.  
València, 25 de juny de 1990.  
El Conseller d?Indústria, Comerç i Turisme,  
ANDRES GARCIA RECHE  
ANNEX  
En/Na/N amb DNI núm.   
que vaig néixer a nacionalitat amb domicili a   
província d carrer o plaça núm.   
CP telèfon   
EXPOSE:  
Que considerant reunir, segons la documentació que s'adjunta, les condicions exigides en la convocatòria de la Conselleria d'Indústria, Comerç i Turisme, publicada en el Diari Oficial de la Generalitat Valenciana del dia , sobre adjudicació de beques per a formació,  
sol·licite la meua inclusió en la convocatòria esmentada per tal d'accedir a una beca en l'especialitat d   
València,  
Signatura:  
DOCUMENTS QUE S'HI ADJUNTEN:  
- Fotocòpia de DNI.  
- Currículum vitae, adjuntant certificacions d'estudis i justificants dels centres de treball.  
- Una foto de dimensions de carnet.


Còpia Permalink ELI